Diari Oficial de la Generalitat Valenciana


Sumari del DOGV 7243, del 28-03-2014 (2014/2659)

Notificació de la Resolució de 13 de març de 2014, dictada pel director general de Transports i Logística, per a l'execució forçosa de l'orde de paralització d'obres en la vivenda situada en la platja del Russo, al costat del quarter del Pebret (Serra d'Irta), terme municipal de Peníscola. Expedient sancionador COST-041113/22 (ZSP-133/09/2).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7243

Data del DOGV
:   28-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2659


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la Resolució de 13 de març de 2014, dictada pel director general de Transports i Logística, per a l'execució forçosa de l'orde de paralització d'obres en la vivenda situada en la platja del Russo, al costat del quarter del Pebret (Serra d'Irta), terme municipal de Peníscola. Expedient sancionador COST-041113/22 (ZSP-133/09/2). [2014/2659]  
Pel fet d'haver resultat infructuós l'intent de notificació a José Enrique Cornelles, i de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), segons la redacció donada per la Llei 4/1999, de 13 de gener, de modificació de la Llei 30/1992 (BOE 12, de 14.01.1999), es fa pública la notificació de la Resolució de data 13 de març de 2014, dictada pel director general de Transports i Logística (DF el subdirector general de Ports, Aeroports i Costa, segons l'Acord d'11.07.2013) per a l'execució forçosa de l'orde de paralització d'obres en la vivenda situada en la platja del Russo, al costat del quarter del Pebret (Serra d'Irta), entre les fites 115 i 117 de la delimitació del domini públic maritimoterrestre aprovada per OM de 5 d'octubre de 1999, terme municipal de Peníscola (Castelló).  
  
«Resolució  
Assumpte: Execució forçosa d'orde de paralització d'obres en la vivenda situada en la platja del Russo, al costat del quarter del Pebret (Serra d'Irta), entre les fites 115 i 117 de la delimitació del domini públic maritimoterrestre aprovada per OM de 5 d'octubre de 1999, terme municipal de Peníscola (Castelló)  
  
Antecedents  
1. Amb data entrada en esta Conselleria de 8 de juliol de 2013, i en relació amb una edificació situada en la platja del Russo, al costat del quarter de Pebret (Serra d'Irta), terme municipal de Peníscola, entre les fites 115 i 117 de la delimitació del domini públic maritimoterrestre aprovada per OM de 5 d'octubre de 1999, es va rebre, procedent del Servici Provincial de Costes a Castelló (Ministeri d'Agricultura, Alimentació i Medi Ambient), documentació remesa pel municipi de referència així com l'informe del ministeri en relació amb les obres sol·licitades, en el qual, entre altres qüestions, es remarca l'execució d'estes a pesar de la no-autorització.  
2. Després de l'oportuna tramitació de l'expedient d'autorització, per mitjà de la Resolució del director general de Transports i Logística de data 22 de juliol de 2013 (degudament notificada), s'acorda no autoritzar les obres de referència (en execució, es reitera, des de fins i tot abans de sol·licitar l'autorització), ja que comporten una demolició parcial de l'edificació.  
3. Amb data 21 d'octubre de 2013, esta Direcció General inicia contra Christine Ming Yan Choy, com a promotora, J.Y.A. Curto Gual, SL, com a constructor i José Enrique Cornelles, com a tècnic, l'expedient sancionador COST/041113/22 per obres no autoritzades en zona de servitud de protecció del domini públic maritimoterrestre.  
  
En l'acord d'incoació corresponent (degudament notificat, segons consta acreditat en l'expedient) s'ordena als interessats la immediata paralització de les obres en curs i la resta d'advertències, en els termes següents:  
?Ordenar la immediata paralització de les obres en curs, de conformitat amb el que disposa l'article 103 de la Llei de Costes i 194 del Reglament de Costes, amb l'advertència expressa del fet que, en cas d'incompliment d'esta orde, pertocarà la col·laboració de la força pública i es procedirà al precinte de les obres, així com al precinte o retirada dels materials preparats per a ser utilitzats en les obres i la maquinària afecta a estes, segons el que preveuen els articles 104 de la Llei de Costes i 194 i 195 del Reglament de Costes, i s'advertix, així mateix, que l'incompliment de l'orde de paralització de les obres podrà donar lloc, mentres persistisca, a la imposició de multes coercitives, així com, si és el cas, a donar-ne compte al Ministeri Fiscal als efectes de l'exigència de la responsabilitat que siga procedent.  
En el cas de no paralitzar les obres en curs i de conformitat amb la previsió continguda en l'article 103 de la Llei de Costes i 194 del Reglament de Costes, requerir les empreses subministradores d'energia elèctrica i aigua perquè immediatament suspenguen els respectius subministraments a les obres objecte d'este procediment sancionador.-  
4. Consta en l'expedient la comunicació dirigida als interessats amb data 12 de febrer de 2014, la qual recorda l'orde de paralització dictada i el fet del seu incompliment, comunicat pel Ministeri per mitjà d'informe de vigilància de 16 de gener de 2014.  
5. Consta igualment en l'expedient l'informe emés pels servicis tècnics dependents de la Direcció General de Transports i Logística amb data 3 de març de 2014 (després de la visita a les obres de referència l'anterior dia 26 de febrer) on, a la vista del que s'ha observat in situ, el tècnic considera l'existència d'activitat constructiva, no obstant això estima procedent una posterior visita d'inspecció.  
6. Finalment, consta en l'expedient l'informe emés pels servicis tècnics de la Direcció General de Transports i Logística amb data 10 de març de 2014, després de visita a les obres de referència l'anterior dia 6 de març. Segons el que recull este informe:  
?[?]El perímetre de les parcel·la està tancat per mitjà de tanca. Des de l'exterior s'aprecien diversos operaris, aplecs de distints materials ceràmics i rastells, així com d'altres materials d'obra. En una fotografia s'aprecia un operari al costat de la formigonera fabricant morter o formigó. En la teulada estan les estructures-suport de la instal·lació d'energia solar. A més, es trobaven dos vehicles, segons sembla, per al transport dels operaris (en una fotografia s'aprecia que un dels vehicles realitza treballs de llanterneria, electricitat, calefacció, aire condicionat, etc.)  
Va haver-hi conversació amb una persona sense identificar (sembla que amb un obrer) que es trobava en l'interior de la vivenda. Se li va sol·licitar permís per a accedir a l'interior de la parcel·la i vivenda. La mateixa persona es va oposar a este permís. [?]-  
7. Cal destacar igualment que la parcel·la on es realitzen les obres es troba inclosa dins de l'àmbit del PORN del Parc Natural de la Serra d'Irta, en la Zona de Protecció Paisatgística, tal com consta en l'expedient administratiu per mitjà d'informació municipal i ministerial respecte d'això (informes de 16 de gener de 2014, 19 de juny de 2013 i 31.07.2009).  
  
Consideracions  
1. Esta Direcció General de Transports i Logística és competent per a ordenar i executar forçosament la paralització d'obres en el si de procediments sancionadors per infraccions previstes en la vigent Llei de Costes, de conformitat amb el que establix l'article 11 del Decret 85/2013, de 28 de juny, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient.  
  
2. L'article 103 de la vigent Llei 22/1988, de Costes, establix que davant de l'existència d'obres il·legals en curs d'execució, l'òrgan competent ordenarà la seua paralització en el moment de la incoació de l'expedient sancionador, i podrà precintar les obres o instal·lacions. D'altra banda, l'article 104 de la Llei esmentada preveu que per a l'efectivitat de la paralització de les obres es demanarà, si cal, la col·laboració de la força pública.  
3. De conformitat amb el que disposa l'article 195 del Reglament de Costes (Reial Decret 1471/1989, d'1 de desembre), quan l'interessat ha incomplit l'orde de paralització, es procedirà al precinte o retirada dels materials preparats per a ser utilitzats en les obres i la maquinària afecta a estes.  
4. Per mitjà de l'informe emés pels servicis tècnics de la Direcció General de Transports i Logística, amb data 10 de març de 2014, després de visita a les obres de referència l'anterior dia 6, es constata, sense cap gènere de dubtes, que a pesar de la resolució expressa denegatòria de les obres de data 22 de juliol de 2013 (degudament notificada) i a pesar de l'orde de paralització de les obres donada amb data 21 d'octubre de 2013 (acte igualment notificat), les obres han continuat executant-se, sense cap títol legítim, dins de la zona de servitud de protecció del domini públic maritimoterrestre.  
5. Tenint en compte l'incompliment de l'orde de paralització dictada, les previsions recollides en la Llei de Costes, en el Reglament de Costes i en els article 93 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent l'execució forçosa de la paralització esmentada per mitjà del precinte de les obres, materials preparats i maquinària afecta a estes.  
6. Així mateix, com ja es va advertir als interessats en l'Acord de 21 d'octubre de 2013, de conformitat amb el que disposa l'article 107 de la Llei 22/1988, de Costes, l'incompliment de l'orde de paralització de les obres pot donar lloc, mentres persistisca, a la imposició de multes coercitives, així com al trasllat d'estos fets al Ministeri Fiscal als efectes de l'exigència de les responsabilitats que corresponga.  
  
Vist tot el que antecedix, les disposicions esmentades i les altres normes de general i pertinent aplicació, esta direcció general resol:  
  
  
Primer  
Ordenar el precinte de les obres objecte del procediment sancionador COST/041113/22, que s'estan duent a terme en la platja del Russo, al costat del quarter del Pebret (Serra d'Irta), terme municipal de Peníscola, entre les fites 115 i 117 de la delimitació del domini públic maritimoterrestre aprovada per OM de 5 d'octubre de 1999, així com dels materials preparats per a ser utilitzats en les obres i de la maquinària afecta a estes.  
  
Segon  
Sol·licitar a la Conselleria de Governació i Justícia l'auxili de la força pública per a fer efectiu el precinte ordenat.  
  
Tercer  
Citar els interessats promotor, constructor i tècnic director de les obres el pròxim dia 2 d'abril de 2014, a les 11.00 hores, perquè es personen en les obres de referència (platja del Russo, al costat del quarter del Pebret, Serra d'Irta, terme municipal de Peníscola, entre les fites 115 i 117 de la delimitació del domini públic maritimoterrestre aprovada per OM de 5.10.1999), dia i hora en què es procedirà al precinte de les obres, materials i maquinària.  
  
Quart  
Donar compte al Ministeri Fiscal de l'incompliment de l'orde de paralització de les obres dictada amb data 21 d'octubre de 2013, als efectes de l'exigència de la responsabilitat penal que siga procedent.  
  
Quint  
Complir el que preveu l'article 56 del Reial Decret 1093/1997, de 4 de juliol, pel qual s'aproven les normes complementàries al Reglament per a l'execució de la Llei Hipotecària sobre inscripció en el Registre de la Propietat d'actes de naturalesa urbanística, a fi d'assegurar el resultat del procediment sancionador i la reposició dels béns a l'estat anterior a les obres.  
  
Sext  
Notificar esta resolució als interessats, i indicar-los que, atés que correspon a l'execució forçosa d'un acte previ, no s'hi pot interposar cap recurs.  
  
Sèptim  
Comunicar esta resolució al Ministeri d'Agricultura, Alimentació i Medi Ambient i a l'Ajuntament de Peníscola.»  
La qual cosa es notifica i es fa saber que contra esta resolució, atés que correspon a l'execució forçosa d'un acte previ, no s'hi pot interposar cap recurs.  
  
València, 26 de març de 2014.- El cap del Servici d'Aeroports i Costes: José María Torner Borda.